Tiedote

**Ohjeita yhtiökokoukseen tulijoille**

Suomen hallituksen päätöksen mukaisesti kokoontumisrajoitus on kesäkuusta alkaen 50 henkilöä. Riskiryhmiin kuuluvien ja yli 70-vuotiaiden suositellaan kuitenkin välttävän fyysisiä kontakteja edelleen.

Koronaepidemian jatkuessa turvallisuus on tärkeintä myös taloyhtiössä. Turvallisin keino osallistua taloyhtiön yhtiökokoukseen on etäyhteys, jonka käyttöä suositellaan mahdollisimman monelle osakkaalle.

Jos etäyhteyden tai valtuutuksen käyttäminen on syystä tai toisesta mahdotonta, voi kokoukseen saapua paikan päälle.

Kokoukseen osallistujan on kuitenkin hyvä muistaa seuraavaa:

* **Jää kotiin, jos olet sairas tai oireilet.** Näin vältetään taudin leviäminen muihin osallistujiin. Voit osallistua joko etäyhteydellä tai valtuuttaa jonkun toisen henkilön käyttämään puhe- ja äänioikeuttasi.
* Huolehdi hyvästä käsihygieniasta joko käsiä pesemällä tai käsidesillä.
* Pidä riittävä turvaväli muihin osallistujiin. Taloyhtiön hallitus ja isännöinti huolehtivat, että kokoustilaksi valitaan riittävän väljä paikka.
* Tutustu yhtiökokousmateriaaleihin etukäteen. Näin kokous sujuu jouhevasti, eikä samassa tilassa tarvitse olla pitkään.
* Varaudu myös siihen, että kokouskahveja ja -pullia ei tällä kertaa tarjoilla.

Taloyhtiön hallitus päättää yhtiökokouksen tarkemmista järjestelyistä ja käytettävistä etäyhteyksistä. Kaikki osakkaat saavat näistä lisätietoa erikseen yhtiökokouskutsun mukana.

Yhteystiedot